SPALI เปิดโครงการใหม่ ทำเลลำลูกกาคลอง 4 มูลค่า 550 ลบ.
SPALI เปิดโครงการใหม่ บ้านเดี่ยว-ทาวน์โฮม ทำเลลำลูกกา คลอง 4 มูลค่า 550 ลบ. 
21 พ.ค. 2558

นายไตรเตชะ ตั้งมติธรรม กรรมการและรองกรรมการผู้จัดการ บริษัท ศุภาลัย จำกัด (มหาชน) หรือ SPALI เปิดเผยว่า บริษัทได้เข้าไปเปิดตัวโครงการใหม่ในทำเลลำลูกกา คลอง 4 ชื่อโครงการ “ศุภาลัย เบลล่า วงแหวน-ลำลูกกา คลอง 4″ บนพื้นที่ 29 ไร่ มูลค่า 550 ล้านบาท เปิดจองในวันที่ 30 -31 พฤษภาคม 2558
โดยมีจุดเด่นเรื่องทำเลศักยภาพติดถนนใหญ่ เชื่อมต่อกับถนนสายหลัก ทั้งถนนลำลูกกา ถนนรังสิต-นครนายก ถนนสายไหม วงแหวนรอบนอกฝั่งตะวันออก ใกล้รถไฟฟ้าสายสีเขียว (ส่วนต่อขยาย ช่วงคูคต-ลำลูกกา คลอง 7) แวดล้อมด้วยแหล่งอำนวยความสะดวก อาทิ บิ๊กซี เอ็กซ์ตร้า ลำลูกกา คลอง 4  และเทสโก้ โลตัส รังสิต-นครนายก ทั้งนี้ปัจจุบันบริษัทมีโครงการในทำเลลำลูกกา คลอง 2 คลอง 3 และคลอง 5 จำนวน 7 โครงการ